Nešto je u vodi
Publisher: Mozaik knjiga
Published: 2019.
Format: Crime fiction
Number of pages: 368
Other titles: Something in the water
Description: NEŠTO JE U VODI je prvijenac britanske spisateljice Catherine Steadman koji je poharao svjetske top liste.

Jeste li se ikada zapitali koliko je vremena potrebno da se iskopa grob? Koliko god mislite da je potrebno, udvostručite to. Dosadno je. I dugotrajno. I posao koji je potrebno obaviti. Nisam loša osoba. Ili možda jesam? Možda biste vi trebali odlučiti.

Erin je redateljica nadomak važnom profesionalnom uspjehu. Mark je naočit investicijski bankar pred kojim je svijetla budućnost. Doima se da imaju sve, a tada Mark izgubi posao i u njihovu savršenom životu počnu se pojavljivati pukotine. No oni su odlučili uspjeti. Rezerviraju bračno putovanje iz snova i vjeruju da će se sve srediti. Naposljetku, imaju jedno drugo.

Na tropskom otoku Bora Bori Mark odvodi Erin na ronjenje. Mark je s njom – ona zna da će je on čuvati. Sve će biti u redu. Sve dok ne pronađu nešto u vodi. Torbu punu novca. Erin i Mark odlučuju zadržati svoje otkriće u tajnosti. Na kraju krajeva, ako nitko drugi to ne zna, kome bi naudili? Njihova odluka pokrenut će razoran niz događaja koji će ugroziti sve do čega im je stalo.

“Priča koju ne možete ispustiti iz ruku i koja postavlja prastaro pitanje: koliko dobro možemo poznavati nekoga? I, možda još važnije: koliko dobro poznajemo sebe?” — Amy Engel, autorica knjige The Roanoke Girls

“Fascinantna moralna dvojba, dinamično promišljanje skliske padine i nesigurnih temelja na kojim su izgrađeni naši srednjestaleški životi, ali i tankoćutno promišljanje braka pod pritiskom.” — Gillian McAllister, autorica knjige Everything but the Truth